English: Thank you for the comments and the questions. I think you're right to point out that, of course, there is a great deal of good care that takes place every single day in every single community across our national health service, and the report does highlight a range of staff who provided good care, in particular in the community midwifery service, but it is entirely right and appropriate that we focus on the failings identified in the report today. And that does come back to your point about the management and the culture within different parts of the service, so not just at the most senior level, reporting in to the executive team and the board, but from the shop floor and all the way through and leaders and managers in different parts of the service. The report talks about a punitive culture; I would expect the trade unionists to talk about a bullying culture, and a culture of fear within the organisation, and I recognise that on reading the report. So, it isn't just one part of the culture within the maternity service in the board that needs to be addressed. And that does come back to your point about false assurances being provided, because the report sets out quite clearly that a range of concerns were suppressed and not dealt with, and reports were not then properly concluded, so, actually, people were being provided with an assurance that wasn't accurate, and I think independent members took assurance where it should not have been provided to them in that place. That is a question not just that the report sets out, it's not just a question that will be addressed in the independent review on what went wrong, as well as making recommendations for the future, it is part of what the board needs to address now. I've spoken several times to the chair of the health board and he understands very well that it is a question for the board to address adequately and properly themselves as to what information they had, what they didn't have, and what they will require to have in the future and the level of challenge they must have. That is part of the work that David Jenkins will be doing in supporting the board to do so. In terms of your point about the move, the move to the concentration of consultant-led care at Prince Charles - you're quite right - has taken a long time to happen, longer than it should have done, frankly. And part of that is because the health board, but also the two units in question, were not determined to make the move happen in a collaborative manner. When the report took place, they still found culture between the two sites that was not accepting of the move that was imminent. And that's a real problem from the leadership teams within the doctors on both those sites. And that's not acceptable. So, the move, and, prior to the move, there was a multidisciplinary meeting that took place, and there were two Welsh Government officials in that meeting, which confirmed that they were in a position for the move to go ahead and that, actually, there was less risk to staff and the service in going ahead with the move in March than in putting the move off and in trying to run consultant services on both sites, partly because of the fragility of staff in midwifery, but also the number of locum staff within the medical grades as well. So, yes, there was oversight, but there's still more work to do to make sure that that service is the sort of service that you or I would want for ourselves and obviously for your first grandchild. When it comes to women and their families being supported, they should contact their midwife and contact their health boards to talk through concerns and fears that they have, to understand the options that are available to them, and to make sure that they do so as soon as they are concerned or worried, because that is part of the role that the midwife has, to support women to make their choices. Some women may want to choose to give birth in different settings, whether at home, whether it's water births, or whether it's in consultant-led care or in midwife-led care, and some people may want to think again about the location of their birth. Now, I would want to encourage the take-up, in the first instance, of all of those concerns with their community midwife, and, for the health board, it's a very clear expectation that they support women to make those choices of where they are most comfortable, where they feel best supported. And, in terms of the timeframe for improvements, well, improvement has to take place immediately. Immediate improvements are required, but I should not pretend to you or anybody else that this will be resolved quickly, because the cultural change that I've highlighted on more than one occasion will take many months to actually be in place and then to be sustained thereafter.
Welsh: Diolch am y sylwadau a'r cwestiynau. Rwy'n credu eich bod chi'n iawn i dynnu sylw at y ffaith bod llawer iawn o ofal da, wrth gwrs, yn digwydd bob dydd ym mhob cymuned ledled ein gwasanaeth iechyd gwladol, ac mae'r adroddiad yn tynnu sylw at amrywiaeth o staff a roddodd ofal da, yn enwedig yn y gwasanaeth bydwreigiaeth gymunedol. Ond mae'n gwbl briodol ac yn gymwys ein bod ni'n canolbwyntio ar y diffygion a nodwyd yn yr adroddiad heddiw. Ac mae hynny'n mynd yn ôl at eich pwynt chi ynglŷn â rheolaeth a diwylliant o fewn gwahanol rannau o'r gwasanaeth, nid yn unig ar y lefel uchaf, gan adrodd i'r tîm gweithredol a'r bwrdd, ond ar lawr y gwaith yr holl ffordd drwodd i'r arweinwyr a'r rheolwyr mewn gwahanol rannau o'r gwasanaeth. Mae'r adroddiad yn sôn am ddiwylliant o gosbi; byddwn i'n disgwyl i'r undebwyr llafur siarad am ddiwylliant bwlio, a diwylliant o ofn o fewn y sefydliad, ac rwy'n cydnabod hynny wrth ddarllen yr adroddiad. Felly, nid un rhan yn unig o'r diwylliant yn y gwasanaeth mamolaeth yn y bwrdd y mae angen mynd i'r afael ag ef. Ac mae hynny'n mynd yn ôl at y pwynt a wnaethoch chi am roi ffug sicrwydd, gan fod yr adroddiad yn nodi'n gwbl glir fod amryw o bryderon wedi cael eu gorchuddio ac nad ymdriniwyd â nhw, ac wedyn ni chafodd adroddiadau eu cwblhau'n briodol. Felly, mewn gwirionedd, roedd pobl yn cael sicrwydd am bethau nad oeddent yn iawn, ac rwy'n credu bod aelodau annibynnol wedi cael sicrwydd lle na ddylai fod wedi ei roi iddyn nhw. Mae hwnnw'n fater nid yn unig a nodir yn yr adroddiad ac yr ymdrinnir ag ef yn yr adolygiad annibynnol o'r hyn a aeth o'i le, ond mae hwn yn rhan o'r hyn y mae angen i'r bwrdd fynd i'r afael ag ef ar hyn o bryd, yn ogystal â gwneud argymhellion i'r dyfodol. Rwyf wedi siarad sawl gwaith â chadeirydd y bwrdd iechyd ac mae ef yn deall yn iawn ei fod yn fater i'r bwrdd roi sylw iddo'n ddigonol ac yn briodol o ran yr wybodaeth a oedd ganddyn nhw, yr hyn nad oedd ganddyn nhw, a'r hyn fydd ei angen arnyn nhw yn y dyfodol a lefel yr her y mae'n rhaid iddyn nhw ei hateb. Mae hynny'n rhan o'r gwaith y bydd David Jenkins yn ei wneud wrth gynorthwyo'r bwrdd i wneud hynny. O ran eich pwynt am y symudiad, mae'r symudiad i ganolbwyntio gofal dan arweiniad meddygon ymgynghorol yn ysbyty Tywysog Siarl - rydych chi'n llygad eich lle - wedi cymryd amser maith i ddigwydd, mwy nag y dylai, a bod yn onest. A rhan o hynny yw oherwydd nad oedd y bwrdd iechyd, na'r ddwy uned dan sylw ychwaith, yn eiddgar i wneud i'r symudiad ddigwydd mewn modd cydweithredol. Pan gynhaliwyd yr adroddiad, roedden nhw'n parhau i ganfod diwylliant rhwng y ddau safle nad oedd yn gallu derbyn y symudiad a oedd ar fin digwydd. A honno yw'r broblem wirioneddol sydd gan y timau arwain ymhlith y meddygon ar y ddau safle hyn. Ac nid yw hynny'n dderbyniol. Felly, y symudiad, a chyn y symudiad, cynhaliwyd cyfarfod amlddisgyblaethol, ac roedd dau swyddog o Lywodraeth Cymru yn y cyfarfod hwnnw. Cafwyd cadarnhad eu bod mewn sefyllfa i fynd ymlaen ac, mewn gwirionedd, roedd llai o berygl i'r staff a'r gwasanaeth wrth fynd ymlaen â'r symudiad ym mis Mawrth yn hytrach na gohirio a cheisio cynnal gwasanaethau ymgynghorydd ar y ddau safle, yn rhannol oherwydd natur fregus staff bydwreigiaeth, ond hefyd nifer y staff locwm o fewn y graddau meddygol. Felly, oedd, roedd diofalwch, ond mae mwy o waith i'w wneud eto i sicrhau bod y gwasanaeth hwnnw yn fath o wasanaeth y byddech chi neu y byddwn i'n ei ddymuno i ni ein hunain ac yn amlwg i'ch ŵyr cyntaf. O ran cefnogaeth i fenywod a'u teuluoedd, fe ddylen nhw gysylltu â'u bydwraig a chysylltu â'u byrddau iechyd i drafod y pryderon a'r ofnau sydd ganddyn nhw, er mwyn deall y dewisiadau sydd ar gael iddyn nhw. Dylent wneud yn siŵr eu bod yn gwneud hynny cyn gynted â'u bod nhw'n gofidio neu'n pryderu, oherwydd mae hynny'n rhan o'r gwaith sydd gan fydwraig, sef cefnogi menywod i wneud eu dewisiadau nhw. Efallai y bydd rhai menywod yn dewis rhoi genedigaeth mewn gwahanol leoliadau, boed hynny gartref, boed yn enedigaethau dŵr, neu'n ofal dan arweiniad ymgynghorydd neu mewn gofal dan arweiniad bydwraig, ac efallai y bydd rhai pobl yn ailfeddwl am leoliad yr enedigaeth. Nawr, byddwn yn annog pobl i ddechrau trafod yr holl bryderon hynny, yn y lle cyntaf, gyda'u bydwraig gymunedol, ac, yn achos y bwrdd iechyd, mae'n ddisgwyliad clir iawn eu bod nhw'n cefnogi menywod i wneud y dewisiadau hynny ynglŷn â'r lle maen nhw'n fwyaf cartrefol, y lle maen nhw'n teimlo eu bod yn cael y gefnogaeth orau. Ac, o ran yr amserlen ar gyfer gwelliannau, wel, mae'n rhaid i'r gwelliant ddigwydd ar unwaith. Mae angen y gwelliannau ar unwaith, ond ni ddylwn honni i chi nac i neb arall y caiff hyn ei ddatrys yn gyflym, oherwydd bydd y newid diwylliannol y tynnais eich sylw ato fwy nag unwaith yn cymryd misoedd lawer i fod yn weithredol a'i gynnal wedi hynny.